title: Neuvoston päätös 2011/860/YUTP, annettu 19 päivänä joulukuuta 2011 , Korean demokraattista kansantasavaltaa koskevista rajoittavista toimenpiteistä annetun päätöksen 2010/800/YUTP muuttamisesta

text:
               21.12.2011

               FI

               Euroopan unionin virallinen lehti

               L 338/56

         NEUVOSTON PÄÄTÖS 2011/860/YUTP,
   annettu 19 päivänä joulukuuta 2011,
   Korean demokraattista kansantasavaltaa koskevista rajoittavista toimenpiteistä annetun päätöksen 2010/800/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon Korean demokraattista kansantasavaltaa koskevista rajoittavista toimenpiteistä 22 päivänä joulukuuta 2010 annetun neuvoston päätöksen 2010/800/YUTP (1) ja erityisesti sen 9 artiklan 2 kohdan ja 12 artiklan 3 kohdan
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2010 päätöksen 2010/800/YUTP Korean demokraattista kansantasavaltaa koskevista rajoittavista toimenpiteistä.

               (2)

               Neuvosto on tarkastellut uudelleen kaikilta osin päätöksen 2010/800/YUTP liitteissä II ja III olevia luetteloita henkilöistä ja yhteisöistä, joihin sovelletaan mainitun päätöksen 4 artiklan 1 kohdan b ja c alakohtaa sekä 5 artiklan 1 kohdan b ja c alakohtaa.

               (3)

               Neuvosto on todennut, että päätöksen 2010/800/YUTP liitteissä II ja III lueteltuihin henkilöihin ja yhteisöihin olisi edelleen sovellettava kyseisessä päätöksessä säädettyjä erityisiä rajoittavia toimenpiteitä.

               (4)

               Neuvosto on todennut myös, että yhtä päätöksen 2010/800/YUTP liitteeseen II sisältyvää yhteisöä koskevaa merkintä olisi muutettava.

               (5)

               Lisäksi neuvosto on päättänyt, että uusia henkilöitä ja yhteisöjä olisi sisällytettävä luetteloon henkilöistä ja yhteisöistä, joihin sovelletaan rajoittavia toimenpiteitä päätöksen 2010/800/YUTP liitteiden II ja III mukaisesti.

               (6)

               Päätöksen 2010/800/YUTP liitteissä II ja III oleva henkilöiden ja yhteisöjen luettelo olisi saatettava ajan tasalle,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2010/800/YUTP liitteet II ja III tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä joulukuuta 2011.

            Neuvoston puolesta

            Puheenjohtaja

         M. KOROLEC

      (1)  EUVL L 341, 23.12.2010, s. 32.

      LIITE
      Muutetaan päätös 2010/800/YUTP seuraavasti:

                  1)

                  Muutetaan liite II seuraavasti:

                              a)

                              Lisätään seuraavat henkilöt A kohtaan ja seuraavat yhteisöt B kohtaan:
                              A.   Luettelo 4 artiklan 1 kohdan b alakohdassa ja 5 artiklan 1 kohdan b alakohdassa tarkoitetuista henkilöistä

                                          Nimi
                                          (ja mahdolliset peitenimet)

                                          Tunnistamistiedot

                                          Perusteet

                                          1.

                                          Kenraaliluutnantti Kim Yong Chol
                                          (alias: Kim Yong-Chol; Kim Young-Chol; Kim Young-Cheol; Kim Young-Chul)

                                          Syntymäaika: 1946
                                          Syntymäpaikka: Pyongan-Pukto, Pohjois-Korea

                                          Kim Yong Chol on Reconnaissance General Bureaun (RGB) komentaja.

                                          2.

                                          Pak To-Chun

                                          Syntymäaika: 9.3.1944
                                          Syntymäpaikka: Jagang, Rangrim

                                          Kansallisen turvallisuusneuvoston jäsen.
                                          Vastaa aseteollisuudesta. Saatujen tietojen mukaan johtaa ydinenergiavirastoa. Kyseinen laitos on ratkaisevassa asemassa Pohjois-Korean ydin- ja raketinheitinohjelman kannalta.

                                    B.   Luettelo 5 artiklan 1 kohdan b alakohdassa tarkoitetuista yhteisöistä

                                          Nimi
                                          (ja mahdolliset peitenimet)

                                          Tunnistamistiedot

                                          Perusteet

                                          1.

                                          Hesong Trading Corporation

                                          Pjongjang, Pohjois-Korea

                                          Määräysvaltaa käyttää Korea Mining Development Corporation (KOMID) (YK:n turvallisuusneuvoston päätöslauselmalla 1718 perustetun pakotekomitean nimeämä huhtikuussa 2009): ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä.
                                          Mukana tuottamassa tarvikkeita, joita saatetaan käyttää ballististen ohjusten ohjelmassa.

                                          2.

                                          Tosong Technology Trading Corporation

                                          Pjongjang, Pohjois-Korea

                                          Määräysvaltaa käyttää Korea Mining Development Corporation (KOMID) (YK:n turvallisuusneuvoston päätöslauselmalla 1718 perustetun pakotekomitean nimeämä huhtikuussa 2009): ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä.

                                          3.

                                          Korea Complex Equipment Import Corporation

                                          Rakwon-dong, Pothonggang District, Pjongjang, Pohjois-Korea

                                          Määräysvaltaa käyttää Korea Ryonbong General Corporation (YK:n turvallisuusneuvoston päätöslauselmalla 1718 perustetun pakotekomitean nimeämä huhtikuussa 2009): puolustusalan monialayritys, joka on erikoistunut hankintoihin Pohjois-Korean puolustusteollisuudelle ja tuon maan sotatarviketeollisuuden myyntitoiminnan tukemiseen

                                          4.

                                          Korea International Chemical Joint Venture Company
                                          (alias Choson International Chemicals Joint Operation Company; Chosun International Chemicals Joint Operation Company; International Chemical Joint Venture Corporation)

                                          Hamhung, South Hamgyong Province, Pohjois-Korea; Man gyongdae-kuyok, Pjongjang, Pohjois-Korea; Mangyungdae-gu, Pjongjang, Pohjois-Korea

                                          Määräysvaltaa käyttää Korea Ryonbong General Corporation (YK:n turvallisuusneuvoston päätöslauselmalla 1718 perustetun pakotekomitean nimeämä huhtikuussa 2009): puolustusalan monialayritys, joka on erikoistunut hankintoihin Pohjois-Korean puolustusteollisuudelle ja tuon maan sotatarviketeollisuuden myyntitoiminnan tukemiseen

                                          5.

                                          Korea Kwangsong Trading Corporation

                                          Rakwon-dong, Pothonggang District, Pjongjang, Pohjois-Korea

                                          Määräysvaltaa käyttää Korea Ryonbong General Corporation (YK:n turvallisuusneuvoston päätöslauselmalla 1718 perustetun pakotekomitean nimeämä huhtikuussa 2009): puolustusalan monialayritys, joka on erikoistunut hankintoihin Pohjois-Korean puolustusteollisuudelle ja tuon maan sotatarviketeollisuuden myyntitoiminnan tukemiseen

                                          6.

                                          Korea Ryonha Machinery Joint Venture Corporation
                                          (alias Chosun Yunha Machinery Joint Operation Company; Korea Ryenha Machinery J/V Corporation; Ryonha Machinery Joint Venture Corporation)

                                          Central District, Pjongjang, Pohjois-Korea; Mangungdae-gu, Pjongjang, Pohjois-Korea; Mangyongdae District, Pjongjang, Pohjois-Korea

                                          Määräysvaltaa käyttää Korea Ryonbong General Corporation (YK:n turvallisuusneuvoston päätöslauselmalla 1718 perustetun pakotekomitean nimeämä huhtikuussa 2009): puolustusalan monialayritys, joka on erikoistunut hankintoihin Pohjois-Korean puolustusteollisuudelle ja tuon maan sotatarviketeollisuuden myyntitoiminnan tukemiseen
                                          Tuotantolaitokset on nykyaikaistettu äskettäin, ja ne on osittain tarkoitettu ydinvoimatuotannon kannalta merkittävien materiaalien käsittelyyn.

                                          7.

                                          Munitions Industry Department
                                          (alias Military Supplies Industry Department) (sotatarviketeollisuusosasto)

                                          Pjongjang, Pohjois-Korea

                                          Valvoo Pohjois-Korean sotateollisuuden toimintaa, myös toista talouskomiteaa (SEC) ja KOMIDia. Tähän kuuluu Pohjois-Korean ballististen ohjusten ohjelman ja ydinohjelman kehittämisen valvonta.
                                          Viime aikoihin saakka johtajana oli Jon Pyong Ho. Saatujen tietojen mukaan entinen sotatarviketeollisuusosaston, josta käytetään yleisesti nimeä koneenrakennusteollisuusosasto, ensimmäinen varajohtaja Chu Kyu-ch’ang (Ju Gyu-chang) on nyt sen johtaja. Chu toimi Pohjois-Korean ohjuskehittelyn ylimpänä valvojana ja muun muassa valvoi 5. huhtikuuta 2009 suoritettua Taepo Dong-2 (TD-2) -ohjuksen laukaisemista ja heinäkuussa 2006 epäonnistunutta TD-2-ohjuksen laukaisemista.

                                          8.

                                          Reconnaissance General Bureau (RGB)
                                          (alias Chongch’al Ch’ongguk; RGB; KPA Unit 586)

                                          Hyongjesan-Guyok, Pjongjang, Pohjois-Korea; Nungrado, Pjongjang, Pohjois-Korea.

                                          Reconnaissance General Bureau (RGB) on Pohjois-Korean tärkein tiedusteluorganisaatio, joka perustettiin vuoden 2009 alussa yhdistämällä Korean työväenpuolueen, operaatio-osaston ja virasto 35:n silloiset tiedusteluorganisaatiot sekä Korean kansanarmeijan tiedustelutoimisto (Reconnaissance Bureau). RGB kuuluu puolustusministeriön suoraan alaisuuteen ja vastaa pääasiassa sotilastiedustelutietojen keräämisestä. RGB käy tavanomaisten aseiden kauppaa ja käyttää määräysvaltaa EU:n nimeämässä pohjoiskorealaisessa tavanomaisten aseiden Green Pine -yrityksessä (Green Pine Associated Corporation).

                              b)

                              Korvataan B kohdassa Green Pine Associated Corporationia koskeva merkintä seuraavasti:

                                          Nimi

                                          Tunnistamistiedot

                                          Perusteet

                                          1.

                                          Green Pine Associated Corporation (alias: Chongsong Yonhap; Ch’o’ngsong Yo’nhap; Saengpil Associated Company; General Precious Metal Complex (GPM); Myong Dae Company; Twin Dragon Trading (TDT))

                                          c/o Reconnaissance General Bureau Headquarters, Hyongjesan-Guyok, Pyongyang/Nungrado, Pyongyang

                                          Ch’o’ngsong Yo’nhapille on määrätty seuraamuksia aseiden ja niihin liittyvän materiaalin viennistä Pohjois-Koreasta. Green Pine on erikoistunut sotilaallisten vesikulkuneuvojen ja varusteiden tuotantoon, esimerkkeinä mainittakoon sukellusveneet, sotilasveneet ja ohjusjärjestelmät, ja se on vienyt torpedoja ja teknistä apua iranilaisille puolustusalan yrityksille. Green Pine vastaa noin puolesta aseiden ja niihin liittyvän materiaalin viennistä Pohjois-Koreasta, ja se on ryhtynyt toteuttamaan monia KOMIDin toimintoja YK:n turvallisuusneuvoston suorittaman nimeämisen jälkeen.

                  2)

                  Lisätään liitteessä III seuraavat henkilöt A kohtaan ja seuraavat yhteisöt B kohtaan:
                  A.   Luettelo 4 artiklan 1 kohdan c alakohdassa ja 5 artiklan 1 kohdan c alakohdassa tarkoitetuista henkilöistä

                              Nimi
                              (ja mahdolliset peitenimet)

                              Tunnistamistiedot

                              Perusteet

                              1.

                              Kim Tong-Myo'ng
                              (alias Kim Chin-so'k)

                              Syntymäaika: 1964, kansalaisuus: Pohjois-Korea.

                              Kim Tong-Myo'ng toimii Tanchon Commercial Bank -pankin puolesta (päätöslauselmalla 1718 perustetun komitean nimeämä huhtikuussa 2009).
                              Kim Dong Myong on toiminut eri tehtävissä Tanchon-pankissa vähintään vuodesta 2002 ja on tällä hetkellä Tanchonin pääjohtaja. Hän on myös osallistunut Amroggangin (Tanchon Commercial Bank -pankin omistuksessa tai määräysvallassa) asioiden hoitamiseen käyttäen peitenimeä Kim Chin-so'k.

                        B.   Luettelo 5 artiklan 1 kohdan c alakohdassa tarkoitetuista yhteisöistä

                              Nimi
                              (ja mahdolliset peitenimet)

                              Tunnistamistiedot

                              Perusteet

                              1.

                              Korea Kwangson Banking Corp. (KKBC)
                              (alias Korea Kwangson Banking Corp; KKBC)

                              Jungson-dong, Sungri Street, Central District, Pjongjang, Pohjois-Korea

                              Korea Ryonbong General Corporation -yrityksen (YK:n turvallisuusneuvoston päätöslauselmalla 1718 perustetun pakotekomitean nimeämä huhtikuussa 2009) alainen yritys, joka toimii sen puolesta tai johdolla tai on sen omistuksessa tai määräysvallassa.
                              Tukee rahoituspalveluilla sekä Tanchon Commercial Bank -pankkia (YK:n turvallisuusneuvoston päätöslauselmalla 1718 perustetun pakotekomitean nimeämä huhtikuussa 2009) että Korea Hyoksin Trading Corporation -yritystä (YK:n turvallisuusneuvoston päätöslauselmalla 1718 perustetun pakotekomitean nimeämä heinäkuussa 2009).
                              Vuodesta 2008 Tanchon on käyttänyt KKBC-yritystä välittäessään varainsiirtoja, joiden määrä on todennäköisesti miljoonia dollareita, muun muassa siirrettäessä Korea Mining Development Trading Corporation -yritykseen (KOMID) (YK:n turvallisuusneuvoston päätöslauselmalla 1718 perustetun pakotekomitean nimeämä huhtikuussa 2009) liittyviä varoja Burmasta Kiinaan vuonna 2009.
                              Lisäksi Hyoksin, joka YK:n mukaan osallistuu joukkotuhoaseiden kehittämiseen, yritti käyttää KKBC-yritystä kaksikäyttölaitteiden hankkimiseen vuonna 2008. KKBC:llä on vähintään yksi konttori ulkomailla Dandongissa Kiinassa.

                              2.

                              Amroggang Development Banking Corporation
                              (alias Amroggang Development Bank; Amnokkang Development Bank)

                              Tongan-dong, Pjongjang, Pohjois-Korea. Tanchon Commercial Bank -pankin (päätöslauselmalla 1718 perustetun komitean nimeämä huhtikuussa 2009) omistuksessa tai määräysvallassa.

                              Vuonna 2006 perustettua Amroggangia hoitavat Tanchonin virkailijat. Tanchon osallistuu KOMIDin (päätöslauselmalla 1718 perustetun komitean nimeämä huhtikuussa 2009) ballististen ohjusten myynnin rahoittamiseen ja on ollut mukana myös ballistisia ohjuksia koskevissa toimituksissa KOMIDilta Iranin Shahid Hemmat Industrial Groupille (SHIG).

                              3.

                              Bank of East Land
                              (alias Dongbang Bank; Tongbang U’nhaeng; Tongbang Bank)

                              PO Box 32, BEL Building, Jonseung-Dung, Moranbong District, Pjongjang, Pohjois-Korea.

                              Pohjoiskorealainen rahoituslaitos Bank of East Land (alias Dongbang Bank) helpottaa aseisiin liittyviä liiketoimia ja antaa muuta tukea nimetylle aseiden valmistajalle ja viejälle Green Pinelle (Green Pine Associated Corporation). Bank of East Land on tehnyt Green Pinen kanssa aktiivista yhteistyötä siirtääkseen varoja niin, että kierretään pakotteiden soveltaminen.
                              Vuosina 2007 ja 2008 Bank of East Land helpotti liiketoimia, joiden osapuolina olivat Green Pine ja nimettyjä iranilaisia rahoituslaitoksia, muun muassa Bank Melli ja Bank Sepah. Bank of East Land on myös auttanut varainsiirroissa Pohjois-Korean Reconnaissance General Bureaun (RGB) aseohjelman hyväksi.

                              4.

                              Office 39 of The Korean Workers’ Party
                              (alias Office #39; Office No. 39; Bureau 39; Central Committee; Third Floor Division 39.) (Korean työväenpuolueen virasto 39)

                              Second KWP Government Building (Korean: Ch’o’ngsa), Chungso’ng, Urban Tower (Korean’Dong), Chung Ward, Pjongjang, Pohjois-Korea; Chung-Guyok (Central District), Sosong Street, Kyongrim-Dong, Pjongjang, Pohjois-Korea; Changgwang Street, Pjongjang, Pohjois-Korea.

                              Korean työväenpuolueen virasto 39 harjoittaa laitonta taloudellista toimintaa Pohjois-Korean hallituksen tukemiseksi. Sillä on koko maassa konttoreita, jotka keräävät ja hallinnoivat varoja, ja se vastaa ulkomaanvaluutan hankkimisesta Pohjois-Korean Korean työväenpuolueen ylemmälle johdolle laittomin toimin, kuten huumausainekaupoin. Virasto 39:n määräysvallassa on Pohjois-Koreassa ja ulkomailla useita yhteisöjä, joiden kautta se toteuttaa lukuisia laittomia toimia, muun muassa huumausaineiden tuotantoa, salakuljetusta ja jakelua. Virasto 39 on osallistunut myös yrityksiin hankkia ja kuljettaa ylellisyystavaroita Pohjois-Koreaan.
                              Virasto 39 on eräs tärkeimmistä organisaatioista, joiden tehtävänä on valuutan ja tavaran hankkiminen. Sen sanotaan olevan KIM Jong-ilin suorassa alaisuudessa.
                              Sen määräysvallassa on useita liikeyrityksiä, joista jotkut harjoittavat laitonta toimintaa, muun muassa Daesong General Bureau, joka kuuluu Daesong-konserniin, maan suurimpaan yritysryhmään. Joidenkin lähteiden mukaan virasto 39:llä on edustustot Roomassa, Pekingissä, Bangkokissa, Singaporessa, Hongkongissa ja Dubaissa. Ulkopuolisille virasto 39 muuttaa säännöllisesti nimeä ja muotoa. Virasto 39:n johtaja JON Il-chun on jo merkitty EU:n pakoteluetteloon.
                              Virasto 39 tuotti metamfetamiinia Sangwonissa Etelä-Pyonganin maakunnassa ja osallistui metamfetamiinin toimittamiseen pienimuotoista salakuljetusta harjoittaville pohjoiskorealaisille toimitettavaksi eteenpäin Kiinan ja Etelä-Korean kautta. Virasto 39 hoitaa myös oopiumiunikkoviljelmiä Pohjois-Hamkyo’ngin maakunnassa ja Pohjois-Pyonganin maakunnassa sekä tuottaa oopiumia ja heroiinia Hamhu’ngissa ja Nachinissa.
                              Vuonna 2009 virasto 39 osallistui epäonnistuneeseen yritykseen ostaa ja viedä Pohjois-Koreaan – Kiinan kautta – kaksi Italiassa valmistettua luksushuvivenettä, joiden arvo oli yli 15 miljoonaa dollaria. Italian viranomaiset estivät yrityksen viedä Kim Jong-ilille tarkoitetut huviveneet, koska se rikkoi Yhdistyneiden kansakuntien turvallisuusneuvoston päätöslauselmalla 1718 Pohjois-Korealle määrättyjä pakotteita, joiden mukaan jäsenvaltioiden on nimenomaan estettävä ylellisyystavaroiden toimittaminen, myynti tai kuljetus Pohjois-Koreaan.
                              Virasto 39 käytti aiemmin Banco Delta Asia -pankkia laittomasti saadun hyödyn rahanpesuun. Yhdysvaltojen valtiovarainministeriö totesi syyskuussa 2005 Banco Delta Asian olevan USA:n Patriot Act -lain 311 artiklan mukainen "ensisijainen huolenaihe rahanpesun suhteen", koska sen aiheuttamaa rahanpesun ja muiden talousrikosten riskiä ei voida hyväksyä.


title: 2009/71/EY,Euratom: Neuvoston päätös, tehty 19 päivänä tammikuuta 2009 , Euroopan talous- ja sosiaalikomitean espanjalaisen jäsenen nimeämisestä

text:
               28.1.2009

               FI

               Euroopan unionin virallinen lehti

               L 24/14

      NEUVOSTON PÄÄTÖS,
   tehty 19 päivänä tammikuuta 2009,
   Euroopan talous- ja sosiaalikomitean espanjalaisen jäsenen nimeämisestä
   (2009/71/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhtiön perustamissopimuksen ja erityisesti sen 167 artiklan,
   ottaa huomioon Euroopan talous- ja sosiaalikomitean tšekkiläisten, saksalaisten, virolaisten, espanjalaisten, ranskalaisten, italialaisten, latvialaisten, liettualaisten, luxemburgilaisten, unkarilaisten, maltalaisten, itävaltalaisten, slovenialaisten ja slovakialaisten jäsenten nimeämisestä 11 päivänä heinäkuuta 2006 tehdyn neuvoston päätöksen 2006/524/EY, Euratom (1),
   ottaa huomioon Espanjan hallituksen esittämän ehdokkaan,
   ottaa huomioon komission lausunnon,
   sekä katsoo, että Euroopan talous- ja sosiaalikomiteassa on vapautunut espanjalaisen jäsenen paikka Francisco CEBALLO HERREROn erottua,
   ON PÄÄTTÄNYT SEURAAVAA:
   1 artikla
   Nimetään Carlos TRÍAS PINTÓ, Asociación General de Consumidores (ASGECO), Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 19 päivänä tammikuuta 2009.

            Neuvoston puolesta

            Puheenjohtaja

         P. GANDALOVIČ

      (1)  EUVL L 207, 28.7.2006, s. 30.


Avis juridique important

|

32003D0432

2003/432/YUTP: Neuvoston päätös 2003/432/YUTP, tehty 12 päivänä kesäkuuta 2003, Kongon demokraattisessa tasavallassa toteutettavan Euroopan unionin sotilasoperaation käynnistämisestä

Virallinen lehti nro L 147 , 14/06/2003 s. 0042 - 0042

Neuvoston päätös 2003/432/YUTP,tehty 12 päivänä kesäkuuta 2003,Kongon demokraattisessa tasavallassa toteutettavan Euroopan unionin sotilasoperaation käynnistämisestäEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 17 artiklan 2 kohdan ja 25 artiklan,ottaa huomioon Euroopan unionin sotilasoperaatiosta Kongon demokraattisessa tasavallassa 5 päivänä kesäkuuta 2003 hyväksytyn yhteisen toiminnan 2003/423/YUTP(1) ja erityisesti sen 6 artiklan,sekä katsoo seuraavaa:(1) Yhdistyneiden Kansakuntien turvallisuusneuvosto hyväksyi 30 päivänä toukokuuta 2003 yksimielisesti päätöslauselman 1484 (2003), jossa sallitaan YK:n peruskirjan VII luvun mukaisesti väliaikaisten monikansallisten valvontajoukkojen tilapäinen sijoittaminen Buniaan, Kongon demokraattiseen tasavaltaan.(2) Yhdistyneiden Kansakuntien pääsihteerin esittämän pyynnön johdosta Euroopan unioni on päättänyt toimittaa väliaikaiset vakauttamisjoukot Iturin alueelle 30 päivänä toukokuuta 2003 hyväksytyn Yhdistyneiden Kansakuntien turvallisuusneuvoston päätöslauselman 1484 (2003) mukaisen toimeksiannon täytäntöönpanemiseksi.(3) Neuvosto on valtuuttanut poliittisten ja turvallisuusasioiden komitean tekemään asiaankuuluvat päätökset operaation poliittisesta valvonnasta ja strategisesta johtamisesta.(4) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu operaation rahoittamiseen,ON PÄÄTTÄNYT SEURAAVAA:1 artiklaHyväksytään operaatiosuunnitelma.2 artiklaHyväksytään voimankäyttövaltuuksien vahvistamista koskeva viesti.3 artiklaEuroopan unionin sotilasoperaatio Kongon demokraattisessa tasavallassa käynnistetään 12 päivänä kesäkuuta 2003.4 artiklaValtuutetaan operaation komentaja välittömästi antamaan toimeenpanokäsky (ACTORD), jotta voitaisiin suorittaa joukkojen toimintavalmiuteen saattaminen ennen niiden operaatioalueelle saapumisen jälkeen tapahtuvaa johtovastuun siirtoa, ja aloittamaan operaation toteuttaminen.5 artiklaTämä päätös on voimassa siihen saakka, kunnes Buniassa toteutettavaan operaatioon osoitetut joukot on sijoitettu uudelleen, sanotun kuitenkaan rajoittamatta 5 päivänä kesäkuuta 2003 hyväksytyn yhteisen toiminnan 2003/423/YUTP soveltamista.6 artiklaTämä päätös julkaistaan Euroopan unionin virallisessa lehdessä.Tehty Luxemburgissa 12 päivänä kesäkuuta 2003.Neuvoston puolestaPuheenjohtajaG. Drys(1) EUVL L 143, 11.6.2003, s. 50.


title: Poliittisten ja turvallisuusasioiden komitean päätös (YUTP) 2017/321, annettu 21 päivänä helmikuuta 2017, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2016/940 kumoamisesta (ATALANTA/1/2017)

text:
               24.2.2017

               FI

               Euroopan unionin virallinen lehti

               L 47/11

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/321,
   annettu 21 päivänä helmikuuta 2017,
   EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2016/940 kumoamisesta (ATALANTA/1/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 6 artiklan,
   sekä katsoo seuraavaa:

               (1)

               Neuvosto on yhteisen toiminnan 2008/851/YUTP 6 artiklan 1 kohdan nojalla valtuuttanut poliittisten ja turvallisuusasioiden komitean (PTK) tekemään asiaankuuluvat päätökset EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, jäljempänä ’EU:n joukkojen komentaja’.

               (2)

               PTK hyväksyi 9 päivänä kesäkuuta 2016 päätöksen (YUTP) 2016/940 (2), jolla kommodori René LUYCKX nimitettiin EU:n joukkojen komentajaksi.

               (3)

               EU:n operaation komentaja on suosittanut, että lippueamiraali Rafael FERNÁNDEZ-PINTADO MUÑOZ-ROJAS nimitetään uudeksi EU:n joukkojen komentajaksi kommodori René LYUCKXin tilalle 24 päivästä helmikuuta 2017.

               (4)

               EU:n sotilaskomitea tuki tätä suositusta 19 päivänä tammikuuta 2017.

               (5)

               Päätös (YUTP) 2016/940 olisi näin ollen kumottava.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään lippueamiraali Rafael FERNÁNDEZ-PINTADO MUÑOZ-ROJAS 24 päivästä helmikuuta 2017 EU:n joukkojen komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).
   2 artikla
   Kumotaan päätös (YUTP) 2016/940.
   3 artikla
   Tämä päätös tulee voimaan 24 päivänä helmikuuta 2017.

      Tehty Brysselissä 21 päivänä helmikuuta 2017.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 301, 12.11.2008, s. 33.

      (2)  Poliittisten ja turvallisuusasioiden komitean päätös (YUTP) 2016/940, annettu 9 päivänä kesäkuuta 2016, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2016/395 kumoamisesta (ATALANTA/3/2016) (EUVL L 155, 14.6.2016, s. 27).


title: 2012/487/YUTP: Poliittisten ja turvallisuusasioiden komitean päätös EUAVSEC-South Sudan/1/2012, annettu 10 päivänä elokuuta 2012 , ilmailun turvaamista Etelä-Sudanissa koskevan Euroopan unionin YTPP-operaation (EUAVSEC-South Sudan) johtajan nimittämisestä

text:
               24.8.2012

               FI

               Euroopan unionin virallinen lehti

               L 229/25

         POLIITTISTEN JA TURVALLISUUSASIOIDEN KOMITEAN PÄÄTÖS EUAVSEC-SOUTH SUDAN/1/2012,
   annettu 10 päivänä elokuuta 2012,
   ilmailun turvaamista Etelä-Sudanissa koskevan Euroopan unionin YTPP-operaation (EUAVSEC-South Sudan) johtajan nimittämisestä
   (2012/487/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon ilmailun turvaamista Etelä-Sudanissa koskevasta Euroopan unionin YTPP-operaatiosta (EUAVSEC-South Sudan) 18 päivänä kesäkuuta 2012 annetun neuvoston päätöksen 2012/312/YUTP (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               Päätöksen 2012/312/YUTP 9 artiklan 1 kohdalla neuvosto valtuutti poliittisten ja turvallisuusasioiden komitean tekemään Euroopan unionista tehdyn sopimuksen 38 artiklan mukaisesti asiaankuuluvat EUAVSEC-South Sudanin poliittista valvontaa ja strategista johtoa koskevat päätökset, mukaan lukien päätös operaation johtajan nimittämisestä.

               (2)

               Unionin ulkoasioiden ja turvallisuuspolitiikan korkea edustaja on ehdottanut, että Lasse ROSENKRANDS CHRISTENSEN nimitetään EUAVSEC-South Sudanin operaation johtajaksi 18 päivään tammikuuta 2014 saakka,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Lasse ROSENKRANDS CHRISTENSEN ilmailun turvaamista Etelä-Sudanissa koskevan Euroopan unionin YTPP-operaation (EUAVSEC-South Sudan) johtajaksi 18 päivään tammikuuta 2014 saakka.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä elokuuta 2012.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 158, 19.6.2012, s. 17.


title: Neuvoston päätös (EU) 2015/733, annettu 9 päivänä lokakuuta 2014, Euroopan yhteisön ja sen jäsenvaltioiden sekä Etelä-Afrikan tasavallan väliseen kauppaa, kehitystä ja yhteistyötä koskevaan sopimukseen Kroatian tasavallan Euroopan unioniin liittymisen huomioon ottamiseksi liitettävän lisäpöytäkirjan allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta

text:
               8.5.2015

               FI

               Euroopan unionin virallinen lehti

               L 117/1

         NEUVOSTON PÄÄTÖS (EU) 2015/733,
   annettu 9 päivänä lokakuuta 2014,
   Euroopan yhteisön ja sen jäsenvaltioiden sekä Etelä-Afrikan tasavallan väliseen kauppaa, kehitystä ja yhteistyötä koskevaan sopimukseen Kroatian tasavallan Euroopan unioniin liittymisen huomioon ottamiseksi liitettävän lisäpöytäkirjan allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 5 kohdan kanssa,
   ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti komission 24 päivänä syyskuuta 2012 aloittamaan Etelä-Afrikan tasavallan kanssa neuvottelut Euroopan unionin ja sen jäsenvaltioiden ja Kroatian tasavallan puolesta Euroopan yhteisön ja sen jäsenvaltioiden sekä Etelä-Afrikan tasavallan väliseen kauppaa, kehitystä ja yhteistyötä koskevaan sopimukseen (1) liitettävän lisäpöytäkirjan, jäljempänä ’pöytäkirja’, tekemisestä Kroatian tasavallan Euroopan unioniin liittymisen huomioon ottamiseksi.

               (2)

               Neuvottelut saatiin onnistuneesti päätökseen 19 päivänä toukokuuta 2014.

               (3)

               Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sen tekeminen saatetaan päätökseen myöhemmin.

               (4)

               Pöytäkirjaa olisi sovellettava väliaikaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan yhteisön ja sen jäsenvaltioiden sekä Etelä-Afrikan tasavallan väliseen kauppaa, kehitystä ja yhteistyötä koskevaan sopimukseen Kroatian tasavallan Euroopan unioniin liittymisen huomioon ottamiseksi liitettävä lisäpöytäkirja unionin ja sen jäsenvaltioiden puolesta sillä varauksella, että pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.
   3 artikla
   Pöytäkirjaa sovelletaan väliaikaisesti sen 6 artiklan 3 kohdan mukaisesti.
   Neuvoston puheenjohtaja valtuutetaan nimeämään henkilö, jolla on oikeus tehdä pöytäkirjan 6 artiklan 3 kohdassa määrätty ilmoitus.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä lokakuuta 2014.

            Neuvoston puolesta

            Puheenjohtaja

         A. ALFANO

      (1)  Sopimuksen teksti on julkaistu virallisessa lehdessä EYVL L 311, 4.12.1999, s. 3.


Avis juridique important

|

31999D0783

1999/783/EY: Neuvoston päätös, tehty 22 päivänä marraskuuta 1999, Euroopan talousyhteisön ja Angolan kansantasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän toukokuuta 1999 ja 2 päivän toukokuuta 2000 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona

Virallinen lehti nro L 307 , 02/12/1999 s. 0058 - 0059

NEUVOSTON PÄÄTÖS,tehty 22 päivänä marraskuuta 1999,Euroopan talousyhteisön ja Angolan kansantasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 3 päivän toukokuuta 1999 ja 2 päivän toukokuuta 2000 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona(1999/783/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan talousyhteisön ja Angolan kansantasavallan välisen Angolan rannikon edustalla harjoitettavasta kalastuksesta tehdyn sopimuksen(1),ottaa huomioon komission ehdotuksen,sekä katsoo seuraavaa:1) Yhteisö ja Angolan tasavalta ovat neuvotelleet edellä mainittuun sopimukseen tehtävistä muutoksista tai lisäyksistä sen liitteenä olevan ja voimassa olevan pöytäkirjan soveltamisajan päättyessä.2) Neuvottelujen tuloksena parafoitiin 2 päivänä toukokuuta 1999 uusi pöytäkirja.3) Tämän pöytäkirjan mukaan yhteisön kalastajat säilyttävät kalastusmahdollisuuksia Angolan tasavallan suvereniteettiin tai lainkäyttövaltaan kuuluvilla vesillä 3 päivän toukokuuta 1999 ja 2 päivän toukokuuta 2000 välisenä aikana.4) Yhteisön alusten kalastustoiminnan keskeytymisen estämiseksi on välttämätöntä, että uutta pöytäkirjaa sovelletaan mahdollisimman pikaisesti. Tämän johdosta sopimuspuolet ovat parafoineet kirjeenvaihtona tehdyn sopimuksen, jonka mukaan parafoitua pöytäkirjaa sovelletaan väliaikaisesti sitä päivää seuraavasta päivästä alkaen, jona voimassa olevan pöytäkirjan voimassaolo päättyy. Tämä sopimus olisi hyväksyttävä, jollei perussopimuksen 37 artiklan mukaisesta lopullisesta päätöksestä muuta johdu.5) On lisäksi määriteltävä, miten kalastusmahdollisuudet jaetaan jäsenvaltioiden kesken niin, että jako perustuu kalastussopimuksen mukaiseen perinteisesti harjoitettua kalastustoimintaa koskevien kalastusmahdollisuuksien jakoon,ON TEHNYT TÄMÄN PÄÄTÖKSEN:1 artiklaHyväksytään yhteisön puolesta Euroopan talousyhteisön ja Angolan kansantasavallan hallituksen välisessä Angolan rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 3 päivän toukokuuta 1999 ja 2 päivän toukokuuta 2000 väliseksi ajaksi koskevan pöytäkirjan väliaikaisesta soveltamisesta kirjeenvaihtona tehty sopimus.Kirjeenvaihtona tehdyn sopimuksen teksti on tämän päätöksen liitteenä.2 artiklaPöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:- katkaravunpyyntialukset:>TAULUKON PAIKKA>- pohjakalatroolarit:>TAULUKON PAIKKA>- pohjasiima-alukset:>TAULUKON PAIKKA>- nuottaa käyttävät tonnikalan pakastusalukset:>TAULUKON PAIKKA>- pintasiima-alukset:>TAULUKON PAIKKA>Jos näiden jäsenvaltioiden tekemissä lisenssihakemuksissa ei käytetä täysin hyväksi pöytäkirjassa vahvistettuja kalastusmahdollisuuksia, komissio voi ottaa huomioon myös muiden jäsenvaltioiden lisenssihakemukset.3 artiklaNeuvoston puheenjohtajalla on oikeus nimetä henkilöt, joilla on valtuudet allekirjoittaa kirjeenvaihtona tehty sopimus yhteisöä sitovasti.Tehty Brysselissä 22 päivänä marraskuuta 1999.Neuvoston puolestaPuheenjohtajaK. HEMILÄ(1) EYVL L 341, 3.12.1987, s. 1.